wickkiey/tamil-wikipedia-chunked huggingface dataset:
# அசாம் கண பரிசத் (முற்போக்கு)

**அசோம் கன பரிசத் (முற்போக்கு)** அல்லது **அசோம் கன பரிசத் (பிரகதிசெல்)** (Asom Gana Parishad (Pragatishel-Asom Gana Parishad (Progressive)- AGP(P))) இந்தியாவின் அசாம் மாநிலத்தின் பிரந்திய அரசியல் கட்சியாகும். இக்கட்சி முன்னாள் அசாம் முதல்வர் பிரபுல்ல குமார் மகந்தாவால் அசாம் கண பரிசத் கட்சியிலுருந்து கட்சி கட்டுபாட்டை மீறியதிற்காக 2005 இல் நீக்கப்பட்டதிற்குப் பின் துவக்கப்பட்டது. 2006ஆம் ஆண்டு சட்டமன்றத் தேர்தலில் இக்கட்சி வென்றது பிரபுல்ல குமார் மகந்தா நின்ற பர்ஹம்பூர் சட்டமன்றத் தொகுதி மட்டுமே.
# மந்தரை

**மந்தரை** மகாராணி கைகேயியின் பணிப்பெண்களில் ஒருத்தி. இவளை கூனி என்றும் அழைப்பார்கள். இவள் இராமன் மீது வெறுப்புற்றிந்தாள். இராமன் அரசனாவதை அவள் விரும்பவில்லை. கைகேயியின் மகன் பரதன் அரசனாக வேண்டும் என்றே விரும்பினாள். அதனால், கைகேயியைத் தூண்டி விட்டு இராமன் அரசனாவதைத் தடுக்க எண்ணினாள். கைகேயியும் கூனியின் ஆலோசனைப்படி இராமன் பதினான்கு ஆண்டுகள் காட்டில் வாழவேண்டும் என்றும் தனது மகனான பரதன் அரசனாக வேண்டும் என்றும் தசரத மன்னனிடம் வரம் கேட்டுப் பெற்றாள்.
# மிதிலை

நகரை தலைநகராகக் கொண்ட விதேக நாட்டின் வரைபடம்]]  
சனகன் என்னும் அரசன் ஆட்சி செய்ததாக இராமாயணம் எனும் நூல் கூறும் விதேக நாட்டின் தலைநகரம் **மிதிலை**யாகும். இங்கு குழந்தையாயிருந்த சீதையைப் பூமியில் புதைந்திருந்த பெட்டியிலிருந்து கண்டெடுத்து மன்னன் சனகன் அவளை வளர்த்ததாக இராமாயணம் கூறுகிறது. சீதையின் சுயம்வரம் இங்கு நடந்தது.  
சனகன் அரசன் ஏர் உழுது கொண்டிருக்கும் பொழுது அவருடைய நிலத்தில் ஒரு பெண் குழந்தையைக் கண்டெடுத்தார் அக்குழந்தைக்கு சீதை என்று பெயரிட்டார். மிதிலை நாட்டில் சிவன் வரமாக கொடுத்த வில் ஒன்று இருந்தது, அவ்வில்லை யார் எடுத்து நாண் ஏற்றுகிறார்களோ அவர்களுக்கே சீதையுடன் சுயம்வரம் நடைபெறும் என அறிவிக்கப்பட்டது, ஆனால் எந்த இளவரசனாலும் அப்போட்டியில் வெல்ல முடியவில்லை, இறுதியாக இராமன் அப்போட்டியில் வென்று சீதையை திருமணம் செய்துகொண்டார். மன்னர் சனகனின் இளைய சகோதரனின் மூன்று புதல்விகளை முறையே, இலக்குவன், பரதன் மற்றும் சத்ருக்கனன் மணந்து கொண்டனர்.
# போசு-ஐன்ஸ்டைன் செறிபொருள்

**போசு-ஐன்ஸ்டைன் செறிபொருள்** (*Bose–Einstein condensate*) என்பது 1924 ஆம் ஆண்டில் இந்திய இயற்பியலாளரான சத்தியேந்திர நாத் போசு மற்றும் ஐன்ஸ்டைன் ஆகியோரால் முன்னுரைக்கப்பட்ட போசு-ஐன்ஸ்டைன் செறிவொடுக்கம் என்ற குவாண்டம் விளைவினால் உருவாக்கப்படும் ஒரு நிலை.
திண்மம், திரவம், வளிமம் மற்றும் பிளாஸ்மா ஆகிய பொருள்களின் நான்கு நிலைகளுக்கு அடுத்து ஐந்தாவது நிலையாகக் கருதப்படுகிறது இந்த போசு-ஐன்ஸ்டைன் செறிபொருள்.
# போசு-ஐன்ஸ்டைன் செறிபொருள்

## நோபல் பரிசு

1995-இல் முதன் முதலில் இந்த போசு செறிபொருளை உருவாக்கியதற்காக **கார்னெல்**, **வெய்மேன்**, **கெட்டர்லே** ஆகிய இயற்பியலாளர்களுக்கு நோபல் பரிசு 2001-இல் வழங்கப்பட்டது.
# போசு-ஐன்ஸ்டைன் செறிபொருள்

## போசு-ஐன்ஸ்டைன் செறிவொடுக்கம்

போசு செறிபொருளில் உள்ள அணுக்களின் டீ பிராய் (*de Broglie*) அலைநீளமானது சராசரி அணுவிடைத்தொலைவிற்கு *சமமாக* இருப்பதால் அனைத்து அணுக்களும் ஒரே குவாண்டம் அடிநிலையை அடைகின்றன. எனவே அனைத்து அணுக்களும் ஒரே குவாண்டம் அலைச்சார்புகளைப் பெறுகின்றன. இதுவே போசு-ஐன்ஸ்டைன் செறிவொடுக்கம் ஆகும்.
# போசு-ஐன்ஸ்டைன் செறிபொருள்

## போசு செறிபொருளின் பயன்பாடுகள்

- போசு செறிபொருள்கள் அணு லேசர்களை உருவாக்கப் பயன்படுகின்றன—லேசர்களில் உள்ள ஃபோட்டான்(*ஒளித்துகள்*?)களுக்குப் பதில் அணுக்கள் இருந்தால் அதுவே **அணு லேசர்** ஆகும்.
- மீபாய்மத்தன்மை(*superfluidity*)யைப் பற்றி அறிய உதவுகிறது.
# பாரூக் அப்துல்லா

**பாரூக் அப்துல்லா** (Farooq Abdullah-உருது: فاروق عبدالله பிறப்பு:21 அக்டோபர் 1936) ஓர் இந்திய அரசியல்வாதி ஆவார். சம்மு காசுமீர் தேசிய மாநாட்டு கட்சியின் தலைவராக உள்ளார். தற்போதைய . இவர் இந்தியாவின் சம்மு காசுமீர் மாநிலத்தை சாந்தவர் மேலும் காசுமீர் மாநிலத்தின் முதலமைச்சராக 1982 முதல் பல காலகட்டங்களில் பதவி வகித்தவர். இவர் அரசியல் வாழ்க்கை சர்ச்சைக்குரியதாக கருதப்படுகின்றது. குறிப்பாக மாநில சுயாட்சி, இந்தியா, பாக்கிஸ்தான் எல்லை பிரச்சினைகளில் இவருடைய தாக்கம் அதிகமிருந்தது.  
அப்துல்லா ஐக்கிய முற்போக்கு கூட்டணியில் அங்கம் வகிக்கிறார். இவர் 2009-2014 அமைச்சரவையில் இடம்பெற்றார்.
# மேற்கத்திய இசை

**மேற்கத்திய இசை** என்பது, மேற்கத்திய உலகத்திலிருந்து (ஐரோப்பாவும் ஐரோப்பாவின் பிடியிலிருந்த இடங்களும்) உருவாகிய இசை வகைகளைக் குறிக்கும்.  
மேற்கத்திய இசையிலுள்ள இசை வகைகள்:
- மேற்கத்திய செம்மிசை (Classical music)
- மத்திய கால இசை (Medieval music)
- மேற்கு மறுமலர்ச்சி இசை (Renaissance music)
- பரோக்கு இசை (Baroque music)
- மேற்கத்திய செம்மிசை காலம் (Classical music era)
- 20ஆம் நூற்றாண்டின் செம்மிசை (20th century classical music)
- உரோமாந்திக்கு இசை (Romantic music)
- நவீன இசை (Contemporary music)
- பாப் மற்றும் புகழ்பெற்ற இசை (Pop and popular music)
- அமிலத்திசை (Acid)
- இராக் இசை (Rock)
- உலோக இசை (Metal music)
- செழுமிசை (Folk music)
- இராப் (Rap)
- தெக்னோ இசை (Techno)
- நாட்டிசை (Country music)
- நியோ செழுமிசை (Neofolk)  
மேற்கத்திய இசை கலைஞர்களின் பட்டியல்கள்:
- மேற்கத்திய செம்மிசை கலைஞர்களின் பட்டியல்
- மேற்கு மறுமலர்ச்சி இசை கலைஞர்களின் பட்டியல்
- உரோமாந்திக்கு இசை கலைஞர்களின் பட்டியல்
# நிலவு மோதல் சலாகை

**நிலவு மோதல் சலாகை** (Moon Impact Probe (MIP) ஒன்று. இது சந்திராயன் - I கலத்தால் எடுத்துச்செல்லப்படும் ஒரு செயற்கைக்கோள். கலமானது நிலவைச் சுற்றிய 100 கி.மீ சுற்றுப்பாதையை அடைந்ததும் இச்செயற்கைக்கோள் வெளித்தள்ளப்பட்டு நிலவின்மீது மோதவிடப்படும். MIP ஆனது அதிக துல்லியத்துடன்கூடிய நிறை நிறமாலைமானி, எஸ்-பட்டை உயர அளவி, கண்ணுரு படமாக்கக் கருவி ஆகியவற்றைக் கொண்டிருக்கும் .
# நிலவு மோதல் சலாகை

## இதையும் பார்க்க

- சந்திரயான்-1
# நிலவு மோதல் சலாகை

## வெளியிணைப்புகள்

- நிலவை நெருங்கியது சந்திரயான்-1
- நிலவுத் தளத்தில் சந்திரயான் - 1
# பதின்மூன்றாவது மக்களவை

இந்திய நாடாளுமன்றத்தின் **பதின்மூன்றாவது மக்களவை** 1999 இல் செப்டம்பர்- அக்டோபர் மாதங்களில் நடைபெற்ற இந்திய நாடாளுமன்றத்தின் பொதுத்தேர்தலில் வெற்றிபெற்ற உறுப்பினர்களால் கட்டமைக்கப்பட்டது; ஜூன் 2004 வரை தொடர்ந்த்து. இதல் பெரும்பான்மை பெற்ற அணியினரான தேசிய ஜனநாயக கூட்டணி அணியினரால் ஆட்சியமைக்கப்பட்டது. இந்த அணியின் முன்னணி கட்சியாக பாரதீய ஜனதா கட்சி செயல்பட்டது. இதன் தலைவர் அடல் பிகாரி வாஜ்பாய் தலைமையில் ஆட்சி அமைக்கப்பட்டது. இவ்வாட்சி 2004 தேர்தல் வரை தொடர்ந்தது.
# பதின்மூன்றாவது மக்களவை

## முக்கிய உறுப்பினர்கள்

| எண் | உறுப்பினர் பெயர் | பதவி வகித்த காலம் |  |  |
| --- | --- | --- | --- | --- |
| 1. | ஜி.எம்.சி. பாலயோகி | மக்களவைத் தலைவர் | 10-22-99 - 03-03-02 |  |
| 2. | மனோகர் ஜோசி | பொதுச் செயலர் | 05-10-02 - 06-02-04 |  |
| 3. | பி.எம். சையத் | மக்களவைத் துணைத் தலைவர் | 10-27-99 - 06-02-04 |  |
| 4. | ஜி.சி. மல்கோத்ரா | பொதுச் செயலர் | 07-14-99 - 07-28-05 | } |
# ஜகதீஷ் சந்திர போஸ்

சர் **ஜகதீஷ் சந்திர போஸ்** (*Jagadish Chandra Bose*, 30 நவம்பர் 1858 – 23 நவம்பர் 1937) தாவரங்களுக்கும் உயிர் உண்டு என்ற உண்மையை உலகுக்கு வெளிப்படுத்திய இந்திய அறிவியலாளர். போசு வானொலி அறிவியலின் முன்னோடிகளில் ஒருவர் என ஐஇஇஇ அதிகாரப்பூர்வமாக நூறு ஆண்டுகள் கழித்து அறிவித்தது.
# ஜகதீஷ் சந்திர போஸ்

## வாழ்க்கைக் குறிப்பு

போஸ் என்ற பெயரால் நன்கு அறிமுகமான அவர் 1858ஆம் ஆண்டு நவம்பர் 30ஆம் நாள் இன்றைய பங்களாதேஷில், டாக்கா நகருக்கு அருகில் ஃபரீத்பூர் மாவட்டத்தைச் சேர்ந்த மைமென்சிங் என்ற ஊரில் பிறந்தார். போஸ் தமது துவக்கக் கல்வியைத் தூய சேவியர் உயர்நிலைப் பள்ளியில் பெற்றார். பின்னர் தமது கல்வியைக் கொல்கத்தா, கேம்பிரிட்ஜ, லண்டன் ஆகிய இடங்களில் தொடர்ந்தார். 1885இல் கொல்கத்தா மாநிலக்கல்லூரியில் இயற்பியல் துறையில் துணைப் பேராசிரியராகச் சேர்ந்தார்; தமது பெரும்பாலான கண்டுபிடிப்புகளுக்கான ஆய்வுகளை, போஸ் இக்கல்லூரியில் தான் மேற்கொண்டார். இவரது மனைவி பிரபல சமூக சேவகி அபலா போஸ்
# ஜகதீஷ் சந்திர போஸ்

## பள்ளிப் படிப்பு

போஸின் தந்தையார் பகவான் சந்திர போஸ், அப்போது இந்தியாவை ஆண்ட பிரித்தானிய அரசில் உயர் அலுவலராகப் பணிபுரிந்து வந்தவர்; தேசப்பற்றாளர். மாணவர்கள் தொழில் கல்வி கற்பதற்காகப் பல தொழில்நுட்பப் பள்ளிகளை அவர் உருவாக்கினார். எனவே மகன் ஜகதீஷ் சந்திர போசுக்கும் நாட்டுப்பற்று, சுற்றுப்புறத்தைக் கூர்ந்து நோக்கும் திறன் மற்றும் ஆவல், தொழிநுட்பத் துறைகளில் ஆர்வம் ஆகியன இயற்கையாகவே அமைந்தது. தந்தையாரின் வழிகாட்டுதலும், ஒத்துழைப்பும் மகனுக்குப் பெரும் பக்கபலமாக அமைந்து ஊக்குவித்தன. போஸின் தந்தையார் ஏழை, எளிய மக்களின் பிள்ளைகள் கல்வி கற்கும் பள்ளியிலேயே மகனைச் சேர்த்தார். இதனால் சாதி சமய, ஏழை-பணக்காரர், உயர்ந்தவர்-தாழ்ந்தவர், என்ற வேறுபாடு ஏதுமின்றி, எல்லோருடனும் சமமாகப் பழகும் வாய்ப்பு போஸுக்குக் கிடைத்தது. மீனவர், உழைப்பாளர்கள், பல்வேறு தொழில் செய்வோர் ஆகியோரின் பிள்ளைகளோடு சமமாக எத்தகைய வேறுபாடுமின்றி அவர் தமது துவக்கக் கல்வியைக் கற்றார். இதனால் தமது சுற்றுப்புறத்தை நன்கு உணர்ந்து கொள்ளும் வாய்ப்பு அவருக்குக் கிடைத்தது. மேலும் போஸின் தாயாரும் சிறந்த இந்தியப் பெண்மணியாக விளங்கியவர்; மகனுக்கு முக்கியமான சில அடிப்படை வாழ்வியல் உண்மைகளையும், இந்தியப் பண்பாட்டையும், விழுமியங்களையும் இலக்கியங்கள், கதைகள், பாடல்கள் வாயிலாகக் கற்பித்தார். தந்தையின் வழிகாட்டுதலும், தாயின் அன்பு அரவணைப்பும் மகன் கட்டுப்பாட்டுடனும், ஒழுக்கமாகவும் வளர்வதற்குத் துணை புரிந்தன. அறிவியல் அறிஞர்களுக்கே உரிய ஈடுபாடு, துணிச்சல், சோர்வின்மை ஆகிய உயர் குணங்களோடு எதிர்காலத்தில் சிறந்த விஞ்ஞானியாக விளங்குவதற்கான அடித்தளம் போஸுக்கு இளவயதிலேயே அமைத்துத் தரப்பட்டது. மகாபாரதத்தில் வரும் கர்ணன் அவரைப் பெரிதும் கவர்ந்த பாத்திரம். உண்மையான வெற்றி, தோல்வியிலிருந்துதான் கிடைக்கிறது என்பது போஸின் நம்பிக்கை.
# ஜகதீஷ் சந்திர போஸ்

## பட்டப் படிப்பு

போஸ் தமது 19ஆவது வயதிலேயே பட்டப் படிப்பை முடித்துவிட்டார்; பின்னர் கேம்பிரிட்ஜ் சென்று அங்கு தமது கல்வியை 1884ஆம் ஆண்டு நிறைவு செய்தார். போஸ் தாம் ஐ.சி.எஸ். முடித்துவிட்டு அரசில் உயர் அதிகாரியாக வரவேண்டுமென்று விரும்பினார். தந்தைக்கும் அதில் விருப்பம் இருந்தாலும், மகன் உயர் படிப்பு முடித்துச் சமுதாயத்திற்கும், நாட்டிற்கும் பயன்படும் வகையில் ஆசிரியராகப் பணியாற்ற வேண்டுமென்று விரும்பினார். லண்டனில் இருக்கும்போது போஸ் தாவரவியல், விலங்கியல் ஆகியவற்றில் ஆர்வம் காட்டினார்; ஆனால் அவர் பி.எஸ்சி இல் அறிவியலும், மருத்துவமும் படித்து வந்தார். இந்நிலையில் லண்டனில் லார்ட் ரிலே (Lore Rele) என்ற அறிவியல் அறிஞரின் தொடர்பு போஸுக்குக் கிடைத்தது. அவருடைய தூண்டுதல் மற்றும் வழிகாட்டுதலின் துணையோடு தாவரங்களைப் பற்றி அறிந்து கொள்வதில் போஸ் பெரும் ஆர்வம் காட்டினார்.
# ஜகதீஷ் சந்திர போஸ்

## ஆராய்ச்சி

கொல்கத்தா மாநிலக்கல்லூரியில் ஜகதீஷ் சந்திர போஸுக்கு இயற்பியல் துறையில் விரிவுரையாளர் வேலை கிடைத்தது; ஆனால் ஊதியத்தைப் பொறுத்தவரை ஆங்கிலேயர்களுக்குக் கொடுப்பதில் 2/3 பங்கு மட்டுமே கொடுக்கப்பட்டது. இந்தியர்கள் அறிவியல் துறையில் பின்தங்கியவர்கள், அதனால் அவர்கள் முழு ஊதியம் பெறத் தகுதியற்றவர்கள் என்று அப்போது காரணம் கூறப்பட்டது. ஆனால் போஸ் தமது அறிவுக்கூர்மையால் கல்லுரி நிர்வாகத்தினர் போற்றிப் பாராட்டும்படிப் பணியாற்றினார்; திருப்தியடைந்த கல்லூரி நிர்வாகம் போஸுக்கும் முழு ஊதியம் வழங்க ஆணையிட்டதோடு, ஏற்கனவே பணியாற்றிய காலத்திற்குத் தரவேண்டிய நிலுவைத் தொகையையும் வழங்க ஆணையிட்டது. அவ்வாறு தரப்பட்ட நிலுவைத் தொகையைக் கொண்டு போஸ் ஓர் அறிவியல் ஆய்வுக்கூடத்தை நிறுவினார்; அங்கு தாவரவியல், இயற்பியல் துறைகளில் பல்வேறு ஆய்வுகளை மேற்கொண்டார். அடிப்படையில் இயற்பியல் அறிஞரான அவர் ரேடியோ அலைகளில் மிகுதியும் ஆய்வு நடத்தினார். மார்க்கோனிக்கு முன்னரே கம்பியில்லா ஒலிபரப்பு அமைப்பினை போஸ் கண்டுபிடித்தார்; இருப்பினும் அஃது அறிவியல் உலகினரால் கவனிக்கப் படாமல் போய்விட்டது. 22 மி.மி. முதல் 5 மி.மி. வரையான அலைநீளம் கொண்ட மின்காந்த அலைகளை (electromagnetic waves) உருவாக்கவும் அவற்றின் பகுதி-ஒளித் (quasi-optical) தன்மைகளைக் கண்டறியக்கூடியதுமான ஒரு கருவியைப் போஸ் கண்டுபிடித்தார். அனைத்து வகையான தூண்டல்களுக்குமான (stimuli) பொதுவான மின் துலங்கல்களையும் (responses) கண்டறிந்தார்.  
மிகக் குறைந்த அலை நீளமுடைய நுண்ணலைகளை உருவாக்கும் ஓர் எந்திரத்தை இவ்வுலகில் முதன் முதலில் வடிவமைத்த பெருமை போஸ் அவர்களையே சாரும். மூலக்கூறுகளின் பண்புகளில் மேற்கொண்ட ஆய்வின் மூலம் புதியதோர் ஒளிப்படக் கோட்பாட்டை (photographic theory) அவர் உருவாக்கினார். கணிப்பொறி அறிவியலின் துவக்க கால ஆய்வாளர்களில் போஸும் அடங்குவார். உலகின் மிகச் சிறந்த அறிவியல் ஆய்வாளர்களில்/சிந்தனையாளர்களில் போஸ் அவர்களுக்கு ஓரு சிறப்பான இடம் உண்டு.  
போஸ் மிகச் சிறந்த இரு நூல்களை இயற்றி உலகப்புகழ் பெற்றார். உயிரினங்களின் மற்றும் உயிரற்றவைகளின் துலங்கல் தன்மை (Response in the Living and Non-Living) என்பது ஒரு நூல்; தாவரங்களின் நரம்புச் செயலமைவு (The Nervous Mechanism of Plants) என்பது மற்றொரு நூல். இவ்விரு நூல்களின் வாயிலாக வெப்பம், குளிர், ஒலி, ஒளி ஆகிய புறத்தூண்டுதல்கள் மனிதர்களையும், பிற விலங்கினங்களையும் எவ்வாறு பாதிக்கின்றனவோ அவ்வாறே தாவரங்களையும் பாதிக்கின்றன என்பதை நிரூபித்தார். மேலும் பரிசோதனை ஒன்றையும் போஸ் செய்து காட்டினார். புரோமைட் (Bromide) என்ற நச்சுத் தனிமத்தை எலி ஒன்றுக்கு ஊசி மூலம் செலுத்தப்பட்டது; தாவரம் ஒன்றுக்கும் ஊசி மூலம் செலுத்தப்பட்டது; எலி, தாவரம் ஆகிய இரண்டும் சாவின் விளிம்பில் போராடியதைக் கண்டு அறிவியல் உலகம் போஸ் அவர்களின் ஆராய்ச்சியை ஆரவாரத்துடன் கைதட்டிப் பாராட்டியது.  
1915ஆம் ஆண்டு லண்டன் ராயல் கழகத்தில் போஸ் அவர்கள் “புறத்தூண்டுதல்களுக்குத் தாவரங்கள் எவ்வாறு பொறுமையுடன் நடந்து கொள்ளுகின்றன” என்பதைப் பற்றி ஒரு சொற்பொழிவு நிகழ்த்தினார். தாமே வடிவமைத்துத் தயாரித்த இந்தியக் கருவிகளின் துணைகொண்டு பல்வகையான செயல்முறை விளக்கங்களைச் செய்து காட்டினார். 1920ஆம் ஆண்டு லண்டன் ராயல் கழகத்தின் உயர்நிலை உறுப்பினர் பதவியைப் பெற்றதன் மூலம் போஸ் அவர்கள் இந்திய அறிவியலுக்குப் பெருமை தேடித் தந்தார்.  
தாவரங்களும் நம்மைப் போன்றே உணவு உண்டு செரிக்கின்றன; அவைகளும் மனிதர்களைப்போல் இரவில் உறங்கி, காலையில் விழிக்கின்றன; அவையும் பிறக்கின்றன, இறக்கின்றன; அவைகட்கும் நம்மைப் போன்றே மகிழ்ச்சி, துன்பம் ஆகிய உணர்ச்சிகள் உண்டு என்ற உண்மைகளைக் கண்டறிந்தார்.
# ஜகதீஷ் சந்திர போஸ்

## கலையார்வம் மற்றும் நட்பு வட்டம்

ஜகதீஷ் சந்திர போஸ் ஒரு சிறந்த அறிவியல் மேதை மட்டுமல்ல; கலை, இலக்கியங்களைப் பெரிதும் நேசித்தவர். நோபல் பரிசு பெற்ற இந்திய இலக்கியச் சிற்பி இரவீந்திரநாத் தாகூருடன் நெருங்கிய தொடர்பு கொண்டிருந்தார்.  
சுவாமி விவேகானந்தரின் சிஷ்யையான சகோதரி நிவேதிதை இவரது நண்பர்.
# ஜகதீஷ் சந்திர போஸ்

## பிற செயல்பாடுகள்

கொல்கத்தாவில் போஸ் நிறுவனம் என்ற ஆய்வுக்கூடத்தை நிறுவி பல்வேறு அறிவியல் ஆராய்ச்சிகளையும் மேற்கொள்வதற்கான வசதிகளை அங்கு செய்து தந்தார். போஸின் பல்வேறு அறிவியல் சாதனைகளையும், ஆய்வுகளையும், கண்டுபிடிப்புகளையும், குறிப்பாகத் தாவர இனங்களில் அவருக்கிருந்த ஆர்வத்தையும் பாராட்டி கல்கத்தா மக்கள் கழகம் அவருக்கு 1928ஆம் ஆண்டு ஒரு பாராட்டு விழா நடத்தியது. அப்போது அவர் பின்வருமாறு கூறினார்:  
*“எல்லா உயிரினங்களுக்கும் உள்ள உயிர் ஒன்றே; மனித உயிரும் அத்தகையதே; எனவே அனைத்து உயிரினங்களும் பொறுமை, ஒற்றுமை, இணைந்து வாழ்தல் ஆகியவற்றைக் கடைபிடிக்க வேண்டும். இதில் மனிதர்களின் பங்கு மகத்தானது. எல்லா நாட்டு மக்களும் ஒருவர் மீது ஒருவர் பகைமை பாராட்டாமல், அவநம்பிக்கை கொள்ளாமல் வாழக் கற்றுக்கொள்ள வேண்டும்.”*
# ஜகதீஷ் சந்திர போஸ்

## இறப்பு

போஸ் 1937ஆம் ஆண்டு நவம்பர் 23ஆம் நாள் இயற்கையுடன் இணைந்தார்.
# பதினான்காவது மக்களவை

இந்திய நாடாளுமன்றத்தின் **பதினான்காவது மக்களவை** இந்தியப் பொதுத் தேர்தல், 2004க்குப்பின் அமைக்கப்பட்டது. இத்தேர்தல் 20 ஏப்ரல் முதல் 10 மே 2004 வரை நான்கு கட்டமாக நடத்தப்பட்டது. இத்தேர்தலுக்குப்பின் வெற்றிபெற்ற கூட்டணியான ஐக்கிய முற்போக்குக் கூட்டணி, மன்மோகன் சிங் தலைமையில் ஆட்சி அமைத்தது. இவ்வாட்சி 2009 தேர்தலை சந்திக்கும் வரை வெற்றிகரமாகத் தொடர்ந்தது.
# பதினான்காவது மக்களவை

## முக்கிய உறுப்பினர்கள்

| எண் | உறுப்பினர் பெயர் | தொகுதி |  |  |  |
| --- | --- | --- | --- | --- | --- |
| 1. | சோம்நாத் சட்டர்ஜி | மக்களவைத் தலைவர் | சுயேச்சை | போல்பூர், மேற்கு வங்காளம் |  |
| 2. | சரன்ஜித்சிங் அத்வால் | மக்களவைத்துணைத் தலைவர் | சிரோன்மனி அகாலித்தளம் | பில்லார், பஞ்சாப் |  |
| 3. | பிரணாப் முக்கர்ஜி | மக்களவை முன்னவர் (பெரும்பான்மைத் தலைவர்) | இ.தே.கா | ஜாங்கிப்பூர், மேற்கு வங்காளம் |  |
| 4. | லால் கிருஷ்ண அத்வானி | எதிர்க்கட்சித் தலைவர் | பா.ஜா.க | காந்தி நகர், குஜராத் |  |
| 4. | பி.டி.டி ஆச்சாரி | பொதுச் செயலர் | --- | --- | } |
# பதினைந்தாவது மக்களவை

** பதினைந்தாவது மக்களவை** 2009 இந்திய பொதுத் தேர்தல் மூலம் தேர்ந்தெடுக்கப்பட்ட வேட்பாளர்களினால் இந்திய நாடாளுமன்றத்தின் மக்களவையில் கூட்டப்பட்ட அவையாகும்.
# பதினைந்தாவது மக்களவை

## மக்களவையில் பங்கு பெறும் கட்சிகள்

| வ.எண். | கட்சி பெயர் | கட்சி கொடி | உறுப்பினர்களின் எண்ணிக்கை |
| --- | --- | --- | --- |
| 1 | இந்திய தேசிய காங்கிரஸ் | 206 |  |
| 2 | பாரதிய ஜனதா கட்சி | 116 |  |
| 3 | சமாஜ்வாதி கட்சி | 22 |  |
| 4 | பகுஜன் சமாஜ் கட்சி | 21 |  |
| 5 | ஜனதா தளம் (ஐக்கிய) | 20 |  |
| 6 | அகில இந்திய திரிணாமுல் காங்கிரசு | 19 |  |
| 7 | திராவிட முன்னேற்றக் கழகம் | 18 |  |
| 8 | இந்திய பொதுவுடமைக் கட்சி (மார்க்சியம்) | 16 |  |
| 9 | பிஜு ஜனதா தளம் | 14 |  |
| 10 | சிவசேனா | 11 |  |
| 11 | சுயேச்சை (சுயே.) | 9 |  |
| 11 | தேசியவாத காங்கிரசு கட்சி | 9 |  |
| 12 | அனைத்திந்திய அண்ணா திராவிட முன்னேற்றக் கழகம் | 9 |  |
| 13 | தெலுங்கு தேசம் கட்சி | 6 |  |
| 14 | ராஷ்டிரிய லோக் தளம் | 5 |  |
| 15 | இராச்டிரிய ஜனதா தளம் | 4 |  |
| 16 | அகாலி தளம் | 4 |  |
| 17 | இந்திய பொதுவுடமைக் கட்சி | 4 |  |
| 18 | ஜம்மு காஷ்மீர் தேசிய மாநாட்டு கட்சி | 3 |  |
| 19 | ஜனதா தளம் (மதசார்பற்றது) | 3 |  |
| 20 | இந்திய ஒன்றிய முஸ்லிம் லீக் | 2 |  |
| 21 | புரட்சிகர சோஷலிசக் கட்சி | 2 |  |
| 22 | தெலுங்கானா ராஷ்டிரிய சமிதி | 2 |  |
| 23 | ஜார்க்கண்ட் முக்தி மோர்சா | 2 |  |
| 24 | அகில இந்திய பார்வர்டு பிளாக் | 2 |  |
| 25 | அனைத்திந்திய மஜ்லிஸ் இத்திஹாத்துல் முஸ்லீமீன் | 1 |  |
| 26 | அசாம் கன பரிசத் | 1 |  |
| 27 | அசாம் ஐக்கிய ஜனநாயக முன்னணி | 1 |  |
| 28 | போடாலாந்து மக்கள் முன்னணி | 1 |  |
| 29 | பகுஜன் விகாஸ் அகாதி | 1 |  |
| 30 | கேரளா காங்கிரஸ் (மணி) | 1 |  |
| 31 | மறுமலர்ச்சி திராவிட முன்னேற்றக் கழகம் | 1 |  |
| 32 | அரியானா ஜன்கித் காங்கிரஸ் | 1 |  |
| 33 | விடுதலை சிறுத்தைகள் கட்சி | 1 |  |
| 34 | சிக்கிம் ஜனநாயக முன்னணி | 1 |  |
| 35 | சிவாபிமணி பக்சா | 1 |  |
| 36 | நாகாலாந்து மக்கள் முன்னணி | 1 |  |
| 37 | இந்திய சோசலிஸ்ட் ஒருங்கிணைவு மையம் | 1 |  |
# இரா. திருமுருகன்

முனைவர் **இரா. திருமுருகன்** (மார்ச் 16, 1929 - சூன் 3, 2009) இருபதாம் நூற்றாண்டில் தோன்றிய தமிழறிஞர்களில் குறிப்பிடத்தக்கவர். இயற்றமிழும் இசைத்தமிழும் வல்ல அறிஞர். குழல் இசைப்பதிலும், வாய்ப்பாட்டிலும் தேர்ந்தவர். புதுச்சேரி அரசுப் பள்ளியில் பல காலம் ஆசிரியராக இருந்து தமிழ்ப்பணியாற்றியவர். தமிழக்கணத்திலும் இசைத்தமிழிலும் ஆர்வமுடைய இவர் இலக்கண ஆய்வு தொடர்பாக 21 நூல்களையும் இலக்கிய ஆய்வு தொடர்பாக 3 நூல்களையும் இசைத்தமிழ் தொடர்பாக 4 நூல்களையும் பாடல் நூல்கள் நான்கினையும் இடப்பெயராய்வு நூல் ஒன்றையும் 17 தமிழ்ப்பாடநூல்களையும் இயற்றியிருக்கிறார்.
# இரா. திருமுருகன்

## வாழ்க்கைக் குறிப்பு

திருமுருகனார் புதுச்சேரி மாநிலத்தில் கூனிச்சம்பட்டு என்னும் ஊரில் அ. இராசு, இரா.அரங்கநாயகி ஆகியோருக்கு மகனாக 1929 மார்ச் 16ஆம் நாள்.  
- புதுச்சேரி முனைவர் இரா.திருமுருகனார் அவர்கள் - முனைவர் மு. இளங்கோவனின் பதிவு.
- ய. மணிகண்டன் *காலச்சுவடு* இதழில் எழுதிய்து
# இந்தியாவின் நிதியமைச்சர்

## தமிழ்நாட்டைச் சேர்ந்த இந்திய நிதியமைச்சர்கள்

- ஆர்.கே. சண்முகம் செட்டியார்.--பிறப்பு1892- இறப்பு 1953. விடுதலைப் பெற்ற இந்தியாவின் முதல் நிதியமைச்சர்.
- டி.டி. கிருஷ்ணமாச்சாரி.
- சி. சுப்பிரமணியம். இந்தியாவில் பசுமைப் புரட்சிக்கு வித்திட்டவர்.1998- ல் பாரத இரத்தினா பெற்றார்.
- ஆர். வெங்கட்ராமன்.இந்திய குடியரசுத் தலைவராகவும் இருந்துள்ளார்.
- ப. சிதம்பரம். (பிறப்பு 16-9-1945 ----) சிவகங்கை மாவட்டம் காநாடுகாத்தான் ஊரில் பிறந்தார்.சட்டம் பயின்றவர்.இந்திய தேசிய காங்கிரசின் எம்.பி
- நிர்மலா சீத்தாராமன். தற்போதைய நிதியமைச்சர். இந்திரா காந்திக்குப் பிறகு இவர் இரண்டாவது பெண் நிதித்துறை அமைச்சர் ஆவார். தமிழகத்தை பூர்வீகமாகக் கொண்ட இவர் மதுரையில் 1959ஆம் ஆண்டு பிறந்தார். பாஜக மாநிலங்களவை உறுப்பினர்
# இந்தியாவின் உள்துறை அமைச்சர்

**உள்துறை அமைச்சர்** -(உள்விவகார அமைச்சர்) இந்தியாவின் உள்துறை அமைச்சகத்தின் அமைச்சராவார். பிரதமருக்கு அடுத்த நிலையில் அதிக முக்கியத்துவம் மற்றும் பொறுப்புகள் வாய்ந்த அமைச்சர் பொறுப்பாகும். மாநில அளவிலும் இவ்வமைச்சகங்கள் பொறுப்பு வாயந்தனவாக கருதப்படுகின்றன. உள்நாட்டு பாதுகாப்புக்கு இவ்வமைச்சகங்களே பொறுப்பு ஏற்கின்றன.
# இந்தியாவின் உள்துறை அமைச்சர்

## அமைச்சர்கள்

இதுவரை இந்தியாவின் உள்துறை அமைச்சர்களாக இருந்தவர்கள் பட்டியல்
# இந்தியாவின் உள்துறை அமைச்சர்

## பணி

உள்துறை அமைச்சரின் முக்கிய பொறுப்புகளாவன;
- மாநில மற்றும் மத்திய அரசின் உள்நிர்வாகம் சார்ந்த விவகாரங்களை கவனித்தல்.
- அனைத்து உள்நாட்டு பாதுகாப்பு விவகாரங்களை கவனித்தல்.
- நாட்டின் அனைத்து சட்ட ஒழுங்கு நிலைமைகளை கண்காணித்தல்.
- அனைத்து குடியுரிமை மற்றும் இயற்கை பண்புகளை கொண்ட மக்கள்தொகை கணக்கெடுத்தல், தேசிய கீதம், தேசியக் கொடி, மொழிகள் இவைகளை காத்தல்.
- அரசியலமைப்பின் படி இதன் அடிப்படை செயல்பாடுகளான குடியரசுத்தலைவர், குடியரசுத் துணைத் தலைவர், பிரதமர், மற்றும் ஏனைய அமைச்சர்களின் சுற்றறிக்கைகள், நியமனங்கள், பொறுப்பு விலகல்கள் அல்லது விலக்கல்கள், ஆளுநர் மற்றும் துணை ஆளுநர்களின் நியமனம் மற்றும் விலக்கல்கள் போன்ற செயல்பாடுகள் இத்துறை அமைச்சரால் அல்லது அமைச்சகத்தால் கவனிக்கப்படுகின்றன.
# யஷ்வந்த் சின்கா

**யஷ்வந்த் சின்கா** (Yashwant Sinha) (பிறப்பு: நவம்பர் 6, 1937, பாட்னா) இந்திய அரசியல்வாதியும் முன்னாள் இந்திய நிதியமைச்சராக 1990 முதல் 1991 வரை பிரதமர் சந்திரசேகர் அமைச்சரவையிலும், மார்ச் 1998 முதல் சூலை 2002 வரை பிரதமர் அடல் பிகாரி வாஜ்பாய் தலைமையிலான அமைச்சரவையிலும் பொறுப்பு வகித்தவர். மேலும் வெளியுறவு அமைச்சர் ஆக (சூலை 2002 - மே 2004) அடல் பிகாரி வாஜ்பாய் இன் அமைச்சரவையில் பொறுப்பு வகித்தார். தற்பொழுது பாரதீய ஜனதா கட்சியின் மூத்த தலைவர்களில் ஒருவராக இருக்கின்றார். இவரது மகன் ஜெயந்த் சின்ஹா 16 மற்றும் 17வது மக்களவை உறுப்பினர் ஆவார். ஓற்றுமித்த எதிர்க்கட்சிளின் சார்பில் 2022 குடியரசு தலைவர் தேர்தலில் நிறுத்தப்பட்டார்.
# யஷ்வந்த் சின்கா

## இந்திய ஆட்சிப் பணி

இவர் இந்திய ஆட்சிப் பணியில் 1960 முதல் 1984 வரை இருந்து விருப்பஓய்வு பெற்று அரசியலுக்கு வந்தார்.
# யஷ்வந்த் சின்கா

## இந்திய நாடாளுமன்ற உறுப்பினர்

இவர் இந்திய நாடாளுமன்றத்திற்கு மாநிலங்களவை உறுப்பினராக 1989 மற்றும் 2004 ல் இருமுறையும், மக்களவை உறுப்பினராக சார்க்கண்ட் மாநிலம் ஹஜாரியாபாக் மக்களவைத் தொகுதியிலிருந்து 1998,1999 மற்றும் 2009 ல் மூன்று முறையும் பாரதிய ஜனதா கட்சியின் சார்பாகத் தேர்ந்தெடுக்கப்பட்டார்.
# யஷ்வந்த் சின்கா

## இதனையும் காண்க

- ஜெயந்த் சின்ஹா
# ஜஸ்வந்த் சிங்

**ஜஸ்வந்த் சிங்** (Jaswant Singh) (பிறப்பு: ஜனவரி 3 1938) (இறப்பு செப்டம்பர் 27, 2020)இந்திய அரசியல்வாதியும், இந்திய நாடாளுமன்ற உறுப்பினருமான இவர் டார்ஜிலிங் தொகுதியில் இருந்து தேர்ந்தெடுக்கப்பட்டவராவார். இராஜஸ்தான் மாநிலத்தைச் சேர்ந்தவரான இவர் மயோ கல்லூரி பழைய மாணவன் மற்றும் கதக்வாலாவில் உள்ள தேசிய பாதுகாப்பு பயிற்சி பள்ளியில் கல்வி பயின்றவர். இந்திய இராணுவத்தில் அலுவலராக 1960 களில் பணியாற்றியவர். பிரதமர் அடல் பிகாரி வாஜ்பாய் இன் குறைந்த கால ஆட்சி காலமான மே 16, 1996 முதல் ஜூன் 1, 1996 வரையுள்ள இடைப்பட்ட காலத்தில், அவரது அமைச்சரவையில் ஆய அமைச்சராக இந்திய நிதியமைச்சர் பொறுப்பிலும், அதன் பின் அமைந்த வாஜ்பாயின் அமைச்சரவையில் இரண்டு வருடங்களுக்குப்பின் வெளியுறவுத்துறை அமைச்சராக டிசம்பர் 5, 1998 முதல் ஜூலை 1, 2002 வரையுள்ள காலத்தில் பொறுப்பிலுருந்தார். 2002 க்கு பிறகு மீண்டும் நிதியமைச்சராக பொறுப்பேற்று அக்கட்சி தேர்தலில் தோற்கடிக்கப்பட்டு பதவியிறங்கும் காலமான 2004 வரை பொறுப்பிலிருந்தார். இவருடைய சாத்வீகமான அரசியல் போக்கு அனைவரையும் கவர்ந்ததாகும். பாரதீய ஜனதா கட்சி பெரும்பாலும் வலதுசாரி தேசியவாதிகள் அமைப்பு என்று வர்ணிக்கப்பட்டாலும் இவர் அவைகளிலிருந்து மாறுபட்டு சுதந்திரமான மக்களாட்சியை (ஜனநாயகத்தை) வலியுறுத்துபவராக விளங்கியதின் விளைவாக சிறந்த நாடாளுமன்ற உறுப்பினர் என்ற விருதினை 2001 இல் பெற்றார்.
# இடாய்ச்சு பெயர்ச்சொற்குறி

இடாய்ச்சு மொழியில் பயன்படுத்தப்படும் பெயர்ச்சொற்குறிகளை **இடாய்ச்சு பெயர்ச்சொற்குறி** என்னும் இக்கட்டுரையில் காண்போம். இடாய்ச்சு பெயர்ச்சொற்குறிகள், எண், வேற்றுமை, பால் போன்றவைகளை ஒன்றி வரும். அதை, அவைகளின் உருபை (உருபு) கொண்டு அறியலாம்.
# இடாய்ச்சு பெயர்ச்சொற்குறி

## இடாய்ச்சு பெயர்ச்சொற்குறி வகைகள்

இடாய்ச்சு மொழியில் இரண்டு வகையான பெயர்ச்சொற்குறிகள் உள்ளன. அவை,  
- நிச்சய பெயர்ச்சொற்குறி
- நிச்சயமற்ற பெயர்ச்சொற்குறி
# இடாய்ச்சு பெயர்ச்சொற்குறி

## நிச்சய பெயர்ச்சொற்குறி

**நிச்சய பெயர்ச்சொற்குறி உருபு**
| முதலாம் வேற்றுமை | *-er* | *-es* | *-e* | *-e* |  |
| --- | --- | --- | --- | --- | --- |
| இரண்டாம் வேற்றுமை | *-en* | *-es* | *-e* | *-e* |  |
| நான்காம் வேற்றுமை | *-em* | *-em* | *-er* | *-en* |  |
| ஆறாம் வேற்றுமை | *-es* | *-es* | *-er* | *-er* | } |  
- மேற்கண்ட உருபுகள் நிச்சயமற்ற பெயர்ச்சொற்குறிக்கு மட்டுமின்றி dies-, jen- (இது, அது) போன்ற இடப் பெயர்ச்சொற்களுக்கும் welch- (எந்த) என்னும் இணை இடப் பெயர்ச்சொல்லுக்கும் (Relative pronoun) பொருந்தும்.  
**நிச்சய பெயர்ச்சொற்குறி**
| முதலாம் வேற்றுமை | der | das | die | die |  |
| --- | --- | --- | --- | --- | --- |
| இரண்டாம் வேற்றுமை | den | das | die | die |  |
| நான்காம் வேற்றுமை | dem | dem | der | den |  |
| ஆறாம் வேற்றுமை | des | des | der | der | } |
# இடாய்ச்சு பெயர்ச்சொற்குறி

## நிச்சயமற்ற பெயர்ச்சொற்குறி

**நிச்சயமற்ற பெயர்ச்சொற்குறி உருபு**
| முதலாம் வேற்றுமை | *-* | *-* | *-e* | *-e* |  |
| --- | --- | --- | --- | --- | --- |
| இரண்டாம் வேற்றுமை | *-en* | *-* | *-e* | *-e* |  |
| நான்காம் வேற்றுமை | *-em* | *-em* | *-er* | *-en* |  |
| ஆறாம் வேற்றுமை | *-es* | *-es* | *-er* | *-er* | } |  
- மேற்கண்ட உருபுகள் நிச்சயமற்ற பெயர்ச்சொற்குறிக்கு மட்டுமின்றி mein-, dein-, sein-, ihr-, unser-, euer/eur- போன்ற உரிமை இடப் பெயர்ச்சொற்களுக்கும் (Possessive pronoun) பொருந்தும்.  
**நிச்சயமற்ற பெயர்ச்சொற்குறி**
| முதலாம் வேற்றுமை | *ein* | *ein* | *eine* |  |
| --- | --- | --- | --- | --- |
| இரண்டாம் வேற்றுமை | *einen* | *ein* | *eine* |  |
| நான்காம் வேற்றுமை | *einem* | *einem* | *einer* |  |
| ஆறாம் வேற்றுமை | *eines* | *eines* | *einer* | } |  
- ஆங்கிலத்தில் உள்ளதை போலவே இடாய்ச்சு மொழியிலும் நிச்சயமற்ற பெயர்ச்சொற்குறிக்கு பன்மை கிடையாது.  
**எதிர்மறை நிச்சயமற்ற பெயர்ச்சொற்குறி**
| முதலாம் வேற்றுமை | *kein* | *kein* | *keine* | *keine* |  |
| --- | --- | --- | --- | --- | --- |
| இரண்டாம் வேற்றுமை | *keinen* | *kein* | *keine* | *keine* |  |
| நான்காம் வேற்றுமை | *keinem* | *keinem* | *keiner* | *keinen* |  |
| ஆறாம் வேற்றுமை | *keines* | *keines* | *keiner* | *keiner* | } |  
**குறிப்பு**:
நிச்சய பெயர்ச்சொற்குறியின் உருபும் நிச்சயமற்ற பெயர்ச்சொற்குறியின் உருபும் முதலாம் வேற்றுமை மற்றும் இரண்டாம் வேற்றுமைகளின் ஒன்றன் பாலில் மட்டுமே மாறுபடுகின்றன.
# இடாய்ச்சு பெயர்ச்சொற்குறி

## உடைமையை குறிக்கும் பெயர்ச்சொற்குறி போன்ற இடப் பெயர்ச்சொற்கள்

**நிச்சய உடைமை** (Definite possessive) [of the-அதனுடைய]
- ஆண்பால் (ஒருமை) : dessen
- ஒன்றன் பால் (ஒருமை) : dessen
- பெண்பால் (ஒருமை) : deren
- பன்மை : deren  
**வினா உடைமை** (Interrogative possessive) [of what-எதனுடைய]
- ஆண்பால் (ஒருமை) : wessen
- ஒன்றன் பால் (ஒருமை) : wessen
- பெண்பால் (ஒருமை) : wessen
- பன்மை : wessen
# போர்த்துகீசிய பெயர்ச்சொற்குறி

**போர்த்துகீசிய பெயர்ச்சொற்குறி** எனப்படுவது, போர்த்துகீசிய மொழியில் பயன்படுத்தப்படும் பெயர்ச்சொற்குறி ஆகும். போர்த்துகீசிய மொழியிலும் இரண்டு வகையான பெயர்ச்சொற்குறிகளே உள்ளன.  
அவை,  
1. நிச்சய பெயர்ச்சொற்குறி
1. நிச்சயமற்ற பெயர்ச்சொற்குறி  
**நிச்சய பெயர்ச்சொற்குறி**  
| பெயர்ச்சொற்குறிகள் | ஒருமை | பன்மை |
| --- | --- | --- |  
**நிச்சயமற்ற பெயர்ச்சொற்குறி**  
| பெயர்ச்சொற்குறிகள் | ஒருமை | பன்மை |
| --- | --- | --- |  
**சுறுக்கப்பெற்ற பெயர்ச்சொற்குறிகள்**  
சில பெயர்ச்சொற்குறிகள் குறிப்பிட்ட சில முன்விபக்திகளுடன் இணைவதுண்டு. அப்பெயர்ச்சொற்குறிகளை சுறுக்கப்பெற்ற பெயர்ச்சொற்குறி என்பர். அவைகளுள் சிலவற்றை கீழ் கொடுக்கப்பட்டுள்ள பட்டியலில் காணலாம்.  
| *o* | *a* | *os* | *as* |  |  |
| --- | --- | --- | --- | --- | --- |
| *de* | do | da | dos | das |  |
| *em* | no | na | nos | nas |  |
| *por* | pelo | pela | pelos | pelas |  |
| *a* | ao | à | aos | às |  |
| *para* | prò<sup>1</sup>, pro<sup>1</sup> | prà<sup>1</sup>, pra<sup>1</sup> | pròs<sup>1</sup>, pros<sup>1</sup> | pràs<sup>1</sup>, pras<sup>1</sup> | } |
<small><sup>1</sup> பேச்சுவழக்கில் மட்டும் உள்ளவை</small>  
| *um* | *uma* | *uns* | *umas* |  |  |
| --- | --- | --- | --- | --- | --- |
| *de* | dum | duma | duns | dumas |  |
| *em* | num | numa | nuns | numas | } |
# வலது சாரி அரசியல்

**வலது சாரி அரசியல்** (-wing, political , rightist, the ) **வலது சாரி** **அரசியலின் வலது** **வலதுசாரிகள்** என்று அரசியலில் கூறப்படும் அமைப்பினர் அரசியலில் அவர்கள் நோக்கும் பார்வையினை அல்லது வழிவழியாக (மரபு வழியாக) நேர்நோக்கு முகமாக நிலைநிறுத்தும் அரசியல் கோட்பாட்டினை கொண்டு செயற்படுபவர்களையும், சமய கோட்பாட்டினை அதன் குருமார்கள் வழிநின்று செயற்படும் அரசியல்வாதிகளையும் அழைக்கப் பயன்படும் சொல்லாகும்.  
**வலது சாரி**, **வலது சார்புடையவர்** என்ற சொல் பிரஞ்சு புரட்சியின் பொழுது அறிமுகப்படுத்தப்பட்டதாகும். அன்றைய காலகட்டத்தில் நாடாளுமன்றத்தில் அவர்களுக்காக ஒதுக்கப்பட்ட இருக்கைகள் அரசரின் முடியாட்சி மற்றும் உயர்குல மரபினரின் கூட்டம் மற்றும் கிருத்துவ ஆலயங்களில் பக்கச்சார்புடையவர்களாக கருதி அவ்விடங்களின் வலதுபுறம் ஒதுக்கப்பட்டது.
# ராணி துர்காவதி

**ராணி துர்காவதி** (அக்டோபர் 5, 1524 - ஜூன் 24, 1564) அன்றைய கோண்ட்வானா தேசத்தை (இன்றைய மத்தியப் பிரதேசம்) ஆண்டவர். கோண்ட்வானாவை ஆண்ட தல்பத் ஷா 1548 ஆம் வருடம் இறந்த பிறகு, அவரது சிறு குழந்தை பீர் நாராயண் ஆட்சிக்கு அமர்த்தப்பட்டார். ராணி துர்காவதி, தனது மகனுக்குத் துணையாக 1548 முதல் 1564 வரை பதினாறு வருடங்கள் மிகவும் சாமர்த்தியத்துடன் ஆட்சியை நடத்தினார். ஆனால், 1564 ஆம் வருடம் முகலாய மன்னர் அக்பரின் படையெடுப்பிற்குப் பலியாகி விட்டது கோண்ட்வானா நாடு. அக்பர், தனது தளபதி அஸஃப் கானை கோண்ட்வானா நாட்டுக்கு அதிபதியாக்கினார். படையெடுத்து வரும் முகலாய வீரர்களுக்கு எதிராக ராணி துர்காவதி தனது படை வீரர்களை வழி நடத்திச் சென்றார். எத்தனையோ சாதுரியமாகப் போர் புரிந்தும், தனது தோல்வி நிச்சயம் என்பது ராணி துர்காவதிக்குத் தெரிய வந்தது. எதிரியின் கையால் சாவதைவிட தன் உயிரை மாய்த்துக் கொள்வதே மேல் என்ற முடிவுக்கு வந்த ராணி துர்காவதி, ஒரு கத்தியால் தன்னைத் தானே குத்திக் கொண்டு இறந்தார்..
# ராணி துர்காவதி

## இதையும் பார்க்க

- ராணி சென்னம்மா
- ஜல்காரி பாய்
- ராணி அவந்திபாய்
- ராணி லட்சுமிபாய்
# ராணி அவந்திபாய்

**ராணி அவந்திபாய்** (இறப்பு : மார்ச் 20, 1858 ) ராம்கட் நாட்டின் ராஜா விக்ரமாதித்ய சிங், தனது மனைவி அவந்தி பாய் அவர்களை நிர்கதியாக விட்டுவிட்டு இறந்தார். இவர் மத்தியபிரதேசத்தில் இளவரசியாக இருந்தார் **லோதீ** என்னும் ராஜ்புத் வகுப்பை சேர்ந்தவர். ஆட்சியில் அடுத்து அமர்வதற்கு ஒரு வாரிசும் இல்லாத நிலையில், ஆங்கிலேய அரசு அவர்களது நாட்டை சட்டத்தின் பாதுகாப்பின் கீழ் வைத்தது. தனது நாட்டை ஆங்கிலேயர்களிடமிருந்து மீட்க உறுதி பூண்டார் அவந்திபாய். நான்காயிரம் வீரர்களைத் திரட்டிக் கொண்டு 1857 ஆம் வருடம், ஆங்கிலேயர்களுக்கு எதிராகப் படையெடுத்துப் புறப்பட்டார் அவந்திபாய்.  
மிகவும் தைரியமாகப் போர் புரிந்தும் கூட ஆங்கிலேயர்களின் பெரும் படைக்கு முன் அவந்திபாயால் தாக்குப் பிடிக்க முடியவில்லை. தனது தோல்வியைத் தெரிந்து கொண்ட ராணி அவந்திபாய், 1858 ஆம் வருடம், மார்ச் மாதம் 20 ஆம் தேதி,தனது வாளைக் கொண்டு தன்னைத் தானே மாய்த்துக் கொண்டு வீரமரணமடைந்தார்.
# ராணி அவந்திபாய்

## இதையும் பார்க்க

- ராணி சென்னம்மா
- ஜல்காரி பாய்
- ராணி துர்காவதி
- ராணி லட்சுமிபாய்
# பிரெஞ்சு பெயர்ச்சொற்குறி

**பிரெஞ்சு பெயர்ச்சொற்குறி** எனப்படுவது, பிரெஞ்சு மொழியில் பயன்படுத்தப்படும் பெயர்ச்சொற்குறி ஆகும். பிரெஞ்சு மொழியில் மூன்று வகையான பெயர்ச்சொற்குறிகள் உள்ளன.  
அவை,  
௧. நிச்சய பெயர்ச்சொற்குறி  
௨. நிச்சயமற்ற பெயர்ச்சொற்குறி  
௩. பலனுள்-ஒன்று பெயர்ச்சொற்குறி  
**நிச்சய பெயர்ச்சொற்குறி (L'article défini)**  
| *les* (லே) |  |
| --- | --- |
| மெய்யெழுத்திற்கு முன் | உயிரெழுத்து (அல்லது) ஒளியற்ற *h* இற்கு முன் |  
**நிச்சயமற்ற பெயர்ச்சொற்குறி (L'article indéfini)**  
| *des* (தே) |
| --- |  
**பலனுள்-ஒன்று பெயர்ச்சொற்குறி (L'article partitif)**  
| *des* (தே) |  |
| --- | --- |
| மெய்யெழுத்திற்கு முன் | உயிரெழுத்து (அல்லது) ஒளியற்ற *h* இற்கு முன் |  
**சுறுக்கப்பெற்ற பெயர்ச்சொற்குறிகள் (L'article contracte)**  
சில பெயர்ச்சொற்குறிகள் குறிப்பிட்ட சில முன்விபக்திகளுடன் இணைவதுண்டு. அப்பெயர்ச்சொற்குறிகளை சுறுக்கப்பெற்ற பெயர்ச்சொற்குறி என்பர். பிரெஞ்சு மொழியிலுள்ள "de" மற்றும் "á" என்னும் இரண்டு முன்விபக்திகள் இவ்வாறு பெயர்ச்சொற்குறிகளுடன் சேர்த்து சுருக்கப்பெருகின்றன.  
- de + le = du (த்யூ)
- de + les = des (தே)
- á + le = au (ஒ)
- á + les = aux (ஒ)  
**குறிப்பு**:  
மேற்கண்ட பிரெஞ்சு பெயர்ச்சொற்குறி களின் உச்சரிப்பு தமிழில் அதன் அருகில் கொடுக்கப்பட்டுள்ளது.
# ஜல்காரிபாய்

**ஜல்காரிபாய்** (*Jhalkaribai*, ஹிந்தி: *झलकारीबाई*, நவம்பர் 22, 1830-1890) 1857 இந்தியக் கிளர்ச்சியின்போது ஜான்சிப் போரில் முக்கியப் பங்கு வகித்த ஓர் இந்தியச் சுதந்திரப் போராட்ட வீராங்கனை ஆவார். இவர் ஜான்சியின் ராணி லட்சுமிபாயினுடைய பெண்கள் படையில் சேர்ந்திருந்தார். வறிய குடும்பமொன்றில் பிறந்த ஜல்காரிபாய், ராணி லட்சுமிபாயின் பெண்கள் படையில் ஒரு சாதாரண படை வீராங்கனையாக இணைந்தாலும் பின்னர், மிக முக்கியமான முடிவுகளை எடுப்பதில் ராணி லட்சுமிபாயுடன் பங்குபற்றவும் அவருக்கு அறிவுரை கூறவும் கூடிய நிலைக்கு உயர்ந்தார். இந்தியக் கிளர்ச்சியின்போது ஜான்சிப் போரின் உச்சகட்டத்திலே, ஜல்காரிபாய் ஆங்கிலேய அரசை ஏமாற்றும் நோக்கத்தில் ராணி லட்சுமிபாயைப் போல் உடை அணிந்து கொண்டு படைக்குத் தலைமை தாங்கி, ராணி லட்சுமிபாய் கோட்டையை விட்டுப் பாதுகாப்பாக வெளியே செல்வதற்கு உதவி செய்தார்.  
ஜல்காரிபாயின் வீர வரலாறு பல நூற்றாண்டுகள் கடந்த பின்னரும் கூடப் புந்தேல்கண்டில் நினைவுகூரப்பட்டு வருகின்றது. புந்தேல்கண்ட் பகுதியைச் சேர்ந்தவர்கள் பாடும் நாட்டுப்புறப் பாடல்கள் எல்லாம் ஜல்காரிபாயின் வாழ்க்கை வரலாற்றையும் பிரித்தானியக் கிழக்கிந்திய நிறுவனத்தின் படையை எதிர்த்துப் போரிட்ட வீரத்தையும் சொல்கின்றன.
# ஜல்காரிபாய்

## தொலைக்காட்சித் தொடரில்

- ஜீ தமிழ்த் தொலைக்காட்சியில் 2010ஆம் ஆண்டு மார்ச் 8ஆம் திகதியிலிருந்து 2012ஆம் ஆண்டு சனவரி 27ஆம் திகதி வரை ஒளிபரப்பப்பட்ட ஜான்சி ராணி... ஒரு வீரப்பெண்ணின் கதை என்ற ராணி லட்சுமிபாயின் வாழ்க்கை வரலாற்றை அடிப்படையாகக் கொண்ட வரலாற்றுத் தொலைக்காட்சித் தொடரில் ஜல்காரிபாயைப் பற்றியும் குறிப்பிடப்படுகின்றது. இத்தொடரில் ஜல்காரிபாயாக இஷிதா வியாஸ் நடித்திருந்தார். ஜான்சிப் போரில் ஜல்காரிபாய் இறந்ததாக இத்தொடரில் காட்டப்பட்டுள்ளது.
# ஜல்காரிபாய்

## இவற்றையும் பார்க்க

- ராணி லட்சுமிபாய்
- சிப்பாய்க் கிளர்ச்சி, 1857
- ஜான்சி ராணி... ஒரு வீரப்பெண்ணின் கதை
# கிட்டூர் சென்னம்மா

**கிட்டூர் இராணி சென்னம்மா** என்பவர் கிட்டூரின் இந்திய ராணி. இந்திய நாட்டில் 1778 ஆம் வருடம் பிறந்தார். தனது சிறு வயதிலேயே சென்னம்மா குதிரையேற்றம், வாள் வீச்சு, வில்வித்தை போன்றவற்றில் தேர்ச்சி பெற்றார்.  
கர்நாடக மாநிலத்தில், பெல்காம் என்ற ராஜ்ஜியத்தில், கித்தூர் என்ற ஊரின் அரசரான முல்லசர்ஜா என்பவருடன் சென்னம்மாவுக்குத் திருமணம் நடந்தது. அவரது கணவர் 1816இல் இறந்து விட்டார். அவர்களது ஒரே மகனும் 1824இல் இறந்து விடவே, சென்னம்மா சிவலிங்கப்பா என்பவரைத் தன் மகனாக தத்து எடுத்துக் கொண்டு, அவருக்கே முடிசூட்டினார். ஆங்கிலேயர்களுக்கு இது பிடிக்கவில்லை. ஆகவே, அவர்கள் சிவலிங்கப்பாவை நாடு கடத்த ஆணையிட்டார்கள். ராணி சென்னம்மா இந்த ஆணையை மதிக்கவில்லை. ஒரு மிகப்பெரிய போர் மூண்டது. ஆங்கிலேயர்களை மிகவும் துணிச்சலுடனும், தைரியத்துடனும், பெரும் ஆற்றலுடனும் எதிர்த்துப் போரிட்டாள், சென்னம்மா. ஆனால், அவர்களை எதிர்த்து அதிக நேரம் தாக்குப் பிடிக்க முடியாமல், அவர்களால் சிறைப்பிடிக்கப்பட்டு பைல்ஹோங்கல் கோட்டையில் கைதியாக வைக்கப்பட்டாள். அங்கு 1829 ஆம் வருடம், பிப்ரவரி மாதம் 21ஆம் தேதி சென்னம்மாவின் மரணம் நேர்ந்தது.  
ஆங்கிலேயர் ஆட்சியை எதிர்த்துப் போரிட்டு வீரமரணம் அடைந்த சென்னம்மா கர்நாடக மாநிலத்தில் ஒரு பெரும் வீராங்கனையாக இன்றும் போற்றப் படுகிறார்.
# கிட்டூர் சென்னம்மா

## இதையும் பார்க்க

- &lrm;ராணி துர்காவதி
- &lrm;ஜல்காரி பாய்
- &lrm;ராணி அவந்திபாய்
- ராணி லட்சுமிபாய்
# தாதாபாய் நௌரோஜி

**தாதாபாய் நௌரோஜி** (*Dadabhai Naoroji*, செப்டம்பர் 4, 1825 – ஜூன் 30, 1917) இந்தியாவின், அரசியல் தலைவர்களில் ஒருவராகத் திகழ்ந்தவர். 1886, 1893, 1906 ஆகிய கால கட்டங்களில் இந்திய தேசிய காங்கிரசின் தலைவராகச் செயல்பட்டார். 1892 முதல் 1895 வரை ஐக்கிய இராச்சியத்தின் நாடாளுமன்ற உறுப்பினராக இருந்தவர். இவரது *பிரித்தானிய தன்மையற்ற ஆட்சியும், இந்தியாவின் வறுமையும்* (Poverty and Un-British Rule in India) என்கிற நூல் பிரித்தானிய அரசின் கொடுங்கோன்மையைப் பற்றிய உண்மைகளை உலகிற்கு உணர்த்தியது.  
பெருந்தலைவர்களாகப் போற்றப்பட்ட பால கங்காதர திலகர், காந்தி உட்பட முன்னணித் தலைவர்கள் பலர் தங்களுக்கு வழிகாட்டியாக தாதாபாய் நௌரோஜியை குறிப்பிட்டுள்ளனர். காரணம், தாதாபாய் நௌரோஜியின் பொருளாதாரக் கருத்துகள் இன்றளவும் எண்ணிப் போற்றுகின்ற அளவிற்கு மிகவும் ஆழமான, அறிவு செறிந்த அணுகுமுறைகளைக் கொண்ட கருத்துகளாகும். இந்தியாவின் வள ஆதாரங்களையும், வரிவிதிப்பு, கடன் போன்ற முக்கிய நிதியியல் ஆதாரங்களையும், வெள்ளையர்கள் கொள்ளை கொண்டதைப் புள்ளியியல் ஆதாரங்களுடன் சுட்டிக் காட்டினார் தாதாபாய். 1870 ஆம் ஆண்டு, இந்தியாவின் தலா வருமானத்தைக் கணக்கிட்டு ரூ.20தான் என்று சுட்டினார். இந்தியாவிற்குள் இருவிதமான பொருளாதார அமைப்புகள் இயங்கி வருவதாகக் குறிப்பிட்டார். பிரித்தானிய ஆட்சியாளர்கள், இராணுவத்தினர், முதலாளிகள், வணிகர்கள் ஆகியோர் தங்களுடைய மூலதனம், ஊதிய வருமானம், வரி வருவாய், இலாபம், வட்டி, ஓய்வூதியத் தொகை ஆகியவற்றை இங்கிலாந்திற்கு எடுத்துச் சென்று செல்வத்தைக் குவிக்கிறார்கள் என்றும் கூறினார். இந்தியாவின் பொருளாதார வள ஆதாரங்கள் சுரண்டப்படுகின்றன என்று முதன் முதலில் பட்டியலிட்டார். இந்தியாவின் பொருளாதாரத்தின் மற்றொரு பிரிவில் ஏழைகள், விவசாயிகள் என்று சுரண்டப்பட்ட பெரும்பான்மை மக்கள் பெரும் துன்பத்திலும், வறுமையிலும் வாழ்கிறார்கள் என்று குறிப்பிட்டார்.  
காங்கிரஸ் பேரியக்கத்தை மக்கள் இயக்கமாக மாற்றிய பெருந்தலைவர் பால கங்காதர திலகர், தாதாபாய்தான் தனக்குத் தலைவர் என்றும் வழிகாட்டி என்றும் குறிப்பிட்டார். தாதாபாய் நௌரோஜி காலத்திலிருந்து நேரு காலம் வரை காங்கிரஸ் பேரியக்கத்தில் தீவிரவாத, மிதவாத மற்றும் பொதுவுடைமை இயக்கத் தலைவர்கள் ஈடுபட்டுப் பல்வேறு மாறுபட்ட கொள்கை, அணுகுமுறை வேறுபாடுகளுக்கு இடையிலும் இந்தியா விடுதலை அடைய வேண்டும் என்ற உயரிய நோக்கத்தோடு பல்வேறு தியாகங்களைப் புரிந்தனர். நீண்ட இந்திய விடுதலைப் போராட்டத்தின் விளைவாகத்தான் இந்தியாவின் பிரச்சினைகளைத் தீர்ப்பதற்கு அந்நிய நாடுகளின் கட்டுப்பாடுகளுக்கு உட்படாத ஒரு சுயசார்பான பொருளாதாரம் உருவாக்கப்பட வேண்டும் என்ற கருத்து அனைவர் மத்தியிலும் உருவாயிற்று.
# தாதாபாய் நௌரோஜி

## இளமைக் காலம்

தாதாபாய் நௌரோஜி 1825 ஆம் ஆண்டு, செப்டம்பர் 4 ஆம் நாள் மும்பையில், பார்சி குடும்பத்தில் பிறந்தவர். அவரது தந்தையார் நௌரோஜி பலஞ்சி டோர்ஜி ஆவார். அவர் சொராஷ்டிர சமய பூஜாரி ஆவார். இவர்கள் பார்சி இனத்தைச் சேர்ந்தவர்கள். அவரது தாயார் மேனக் பாய். அவரது இளம் வயதிலேயே தந்தை இறந்துவிட்டதால் அவரை அவரது தாயார் வளர்த்தார். அவரது 11-ஆம் வயதில் அவருக்கு குல்பாய் என்ற சிறுமியுடன் திருமணம் செய்து வைத்தனர். அவர் மும்பை எல்பின்ஸ்டன் கல்வி நிலையத்தில் தனது படிப்பை முடித்தார்.
# தாதாபாய் நௌரோஜி

## மும்பையில் பணி

அவர் தனது 25 வயதில் 1850இல், எல்பின்ஸ்டன் கல்லூரியில் கணிதம் மற்றும் இயற்கைத் தத்துவ உதவிப் பேராசிரியராகப் பணிபுரிந்தார். 1851இல், இவர் ஜொராஸ்ற்றியன் மதத்தைப் புனிதப்படுத்த ஒரு சபையை ஏற்படுத்தினார். 1854இல் Truth Teller என்ற மாதமிருமுறை இதழையும் ஆரம்பித்தார். மும்பையில் ஞானப்பிரச்சார சபை, அறிவியல் மற்றும் இலக்கிய சங்கம், பார்ஸி உடற்பயிற்சிப் பள்ளி, விதவையர் சங்கம் போன்றவற்றை ஏற்படுத்தினார்.
# தாதாபாய் நௌரோஜி

## லண்டனில் பணி

1855-ல் அவர் பிரிட்டனில் ஆரம்பிக்கப்பட்ட முதல் இந்தியக் கம்பனியான காமா&கோவின் பங்குதாரராக லண்டன் சென்றார். மூன்று ஆண்டுகள் கழித்து அந்த கம்பெனியைவிட்டு விலகினார். பின்னர் நௌரோஜி&கோ என்ற சொந்தக் கம்பெனி துவக்கினார். லண்டன் பல்கலைக்கழகத்தில் குஜராத்தி பேராசிரியராகப் பணிபுரிந்தார்.
# தாதாபாய் நௌரோஜி

## அரசியல் பணி

1866இல் லண்டனில் கிழக்கு இந்திய சங்கம் தோற்றுவித்தார். அதில் இந்தியாவைச் சேர்ந்த உயர் உத்தியோகஸ்தர்கள் உறுப்பினர்களாக இருந்தனர். அவர் ஆங்கிலேயரின் ஆட்சியின் கீழ் இந்தியர்களின் துயரத்தை லண்டனில் வெளிப்படுத்தினார்.
1873இல் பரோடா அரசரின், திவானாகப் பொறுப்பேற்றார். பின்னர் அந்தப் பதவியில் இருந்து விலகி மீண்டும் லண்டன் சென்றார். கல்கத்தாவில், இந்திய தேசிய காங்கிரஸின் முன்னோடியான, இந்திய தேசிய சங்கத்தை, சுரேந்திரநாத் பானர்ஜியுடன் சேர்ந்து உருவாக்கினார்.
# தாதாபாய் நௌரோஜி

## அரசியல் பணி

### இந்திய தேசிய காங்கிரஸ்

தாதாபாய் நௌரோஜி, 1885இல் ஆலன் ஆக்டவியன் ஹியூம் மற்றும் உமேஷ் சந்திர பானர்ஜியுடன் சேர்ந்து, இந்திய தேசிய காங்கிரஸை உருவாக்கினார். 1886, 1893, 1906 ஆகிய மூன்று ஆண்டுகளில் நடத்தப்பட்ட கூட்டங்களில், இந்திய தேசிய காங்கிரசிற்கு தலைவராகத் தேர்ந்தெடுக்கப்பட்டார். 1885இல் இருந்து 1888 வரை மும்பை சட்டமன்ற உறுப்பினராகப் பணியாற்றினார்.
# தாதாபாய் நௌரோஜி

## அரசியல் பணி

### பிரிட்டன் நாடாளுமன்ற உறுப்பினர்

1892 இல், பிரிட்டன் நாடாளுமன்றத் தேர்தலில் பின்ஸ்புரியில் இருந்து லிபரல் கட்சி சார்பாக தேர்ந்தெடுக்கப்பட்டார். இவ்வாறு தேர்ந்தெடுக்கப்பட்ட முதல் ஆசியர் இவரே. 1895 வரை உறுப்பினராக இருந்தார். அவர் கிறிஸ்தவராக இல்லாததால், விவிலியம் மீது சத்தியப் பிரமாணம் செய்யவில்லை. ஜொராஸ்ற்றியன் மதத்தினரின் வேதமான 'அவெஸ்டா' என்ற நூலின் மீது சத்தியப் பிரமாணம் செய்ய அனுமதிக்கப்பட்டார். அவர் பிரிட்டன் நாடாளுமன்றத்தில் இந்தியர்களின் துயரத்தை வெளிப்படுத்தினார். அவர் நாடாளுமன்ற உறுப்பினராகத் தேர்ந்தெடுக்கப்படுவதற்கும், பணியாற்றுவதற்கும் முகம்மது அலி ஜின்னா உதவினார். முகம்மது அலி ஜின்னா, பின்னர் இந்தியப் பிரிவினைக்குக் காரணமாக இருந்தார். 1907இல் காங்கிரஸ் மிதவாதிகள், அமிதவாதிகள் என்று இரண்டு பிரிவாகப் பிரிந்தபோது, மிதவாதிகள் பக்கம் இருந்தார். அன்னி பெசண்ட் அம்மையாரின், ஹோம் ரூல் இயக்கத்தில் ஆர்வமுடையவராக இருந்தார்.
# தாதாபாய் நௌரோஜி

## இறுதி அஞ்சலி

தாதாபாய் நௌரோஜி 1917 ஆம் ஆண்டு, சூன் 30 ஆம் நாள் தனது 92 ஆவது வயதில் மும்பையில் காலமானார். இவருக்கு மரியாதை செலுத்தும் விதமாக மும்பை, கராச்சி(பாகிஸ்தான்), ஃபின்ஸ்புரி(லண்டன்) ஆகிய இடங்களில் முக்கிய சாலைகளுக்கு இவரது பெயர் வைக்கப்பட்டுள்ளது. தெற்கு டெல்லியில் உள்ள ஒரு மத்திய அரசு ஊழியர்களுக்கான குடியிருப்புப் பகுதிக்கு, நௌரொஜி நகர் என்று பெயரிடப்பட்டுள்ளது.
# டாக்டர் அம்பேத்கர் அரசு சட்டக் கல்லூரி, சென்னை

**டாக்டர் அம்பேத்கர் அரசு சட்டக் கல்லூரி, சென்னை** (Dr. Ambedkar Government Law College, Chennai) இந்தியாவின், சென்னை மாவட்டத்தில் இயங்கும் ஓர் அரசு சட்டக் கல்லூரி. இக்கல்லூரி 1891-இல் துவக்கப்பட்டது. முதலில் *மெட்ராஸ் சட்டக் கல்லூரி* எனப் பெயரில் இயங்கிய இக்கல்லூரியானது, இந்திய சுதந்திரப் போரட்ட வீரரும், தலித் தீண்டாமையை எதிர்த்து போராடியவரும், இந்திய அரசியலமைப்பு சட்டத்தை வடிவமைத்தவருமான பீமாராவ் ராம்ஜி அம்பேத்கர் நினைவைப் போற்றும் வகையில் 1990-இல் டாக்டர் அம்பேத்கர் அரசு சட்டக்கல்லூரி, சென்னை (DAGLC) என்று பெயர் மாற்றம் செய்யப்பட்டது. இந்தியாவின் மிகப்பழமையான சட்டக் கல்லூரி இதுவேயாகும். 115 ஆண்டு கால பழமை வாயந்தது. இக்கல்லூரி தமிழ்நாடு டாக்டர் அம்பேத்கர் சட்டப் பல்கல்கலைக்கழகத்துடன் இணைந்த கல்லூரி ஆகும்.  
இக்கல்லூரியில் 2008 நவம்பர் 12 ஆம் நாள் இருமாணவக் குழுக்களிடையே மோதல் நடைபெற்றது. இந்தக் கலவரத்தில் 43 நபர்கள் மீது வழக்குபதிவு செய்யப்பட்டு, சென்னை 17-வது கூடுதல் அமர்வு நீதிமன்றத்தில் விசாரணை நடந்தது. பின்னர் கி. ஆம்ஸ்ட்ராங், வழக்கறிஞர் ரஜினிகாந்த் உள்பட 22 நபர்களை விடுதலை செய்ததும், 21 நபர்களுக்குத் தலா 3 ஆண்டுகள் சிறைத் தண்டனை வழங்கியும் தீர்ப்பு வெளிவந்தது.
# டாக்டர் அம்பேத்கர் அரசு சட்டக் கல்லூரி, சென்னை

## வரலாறு

இக்கல்லூரியானது திரு. ஜார்ஜ் நியூட்டன் என்பவருடைய யோசனையால் ஆரம்பிக்கப்பட்டது. அவர் சென்னைக்கென தனியாக ஒரு சட்டக் கல்லூரி வேண்டும் என யோசனை கூறினார். மேலும் அப்போது சென்னை பிரெசிடென்சி கல்லூரியில் ஒரே ஒரு பேராசிரியரால் தான் சட்ட கல்வி கற்பிக்கப்பட்டு வந்தது.
# டாக்டர் அம்பேத்கர் அரசு சட்டக் கல்லூரி, சென்னை

## பழைய மாணவர்களில் முக்கியமானவர்கள்

- கோட்லா விஜய பாஸ்கர ரெட்டி- முன்னாள் முதலமைச்சர், ஆந்திரப் பிரதேசம்.
- பஷீர் அகமது சயீத், சென்னை சட்டமன்ற மேலவை உறுப்பினர், சென்னை உயர்நீதிமன்றத்தின் முன்னாள் நீதிபதி
- ப. சிதம்பரம்- இந்திய உள்துறை அமைச்சர்-இந்தியக் குடியரசின் அமைச்சரவை.
- ப. சதாசிவம்- நாற்பதாவது இந்தியத் தலைமை நீதிபதி
- சி. சங்கரன் நாயர் - இந்திய தேசிய காங்கிரசுன் தலைவராக இருந்தவர்.
- பதஞ்சலி சாஸ்திரி - இரண்டாவது இந்தியத் தலைமை நீதிபதி
- உ. சகாயம் - இந்திய ஆட்சிப் பணி
- எம். பி. நிர்மல் ( எக்ஸ்னோரா நிறுவனர் , சுற்று சூழல் வழி காட்டி)
# மாநிலக் கல்லூரி, சென்னை

**சென்னை மாநிலக் கல்லூரி** (*Presidency College*), தமிழ்நாட்டில், சென்னை மாவட்டத்தில் அமைந்துள்ளது. இக்கல்லூரி சென்னை பல்கலைக்கழகத்தின் முன்னோடி என்ப்படுகின்றது. இக்கல்லூரி ஹயர் பர்டன் பவல் எனும் கணிதவியல் பேராசிரியரால் 1840 இல் திறக்கப்பட்டது.
# மாநிலக் கல்லூரி, சென்னை

## முன்னாள் மாணவர்கள்

- தி. முத்துச்சாமி அய்யர் - சென்னை உயர்நீதிமன்றத்தின் முன்னாள் தலைமை நீதிபதி
- ச. வெ. இராமன் - அறிவியலாளர்
- சுப்பிரமணியன் சந்திரசேகர் - இயற்பியலாளர்
- எஸ். ஆர். ஸ்ரீனிவாச வரதன் - கணிதவியலாளர்
- சிதம்பரம் சுப்பிரமணியம் - முன்னாள் மத்திய அமைச்சர்
- ம. சிங்காரவேலர் - விடுதலைப் போராட்ட வீரர்
- நெ. து. சுந்தரவடிவேலு - சென்னைப் பல்கலைக்கழகத்தின் முன்னாள் துணைவேந்தர்
- சாலை இளந்திரையன் - எழுத்தாளர் - தமிழறிஞர்
- சாலினி இளந்திரையன் - எழுத்தாளர்
- அப்துல் ஹமீத் கான் முன்னாள் மேயர்
- எம். எஸ். கிருஷ்ணன் புவியியலாளர்
- மு.க. ஸ்டாலின் தமிழ்நாடு முதலமைச்சர்
# இராமகிருஷ்ணா மிஷன் விவேகானந்தா கல்லூரி

**இராமகிருஷ்ணா மிஷன் விவேகானந்தா கல்லூரி** சென்னையில் பகுத்தவறிவாளர் விவேகானந்தரின் பெயரில் 21 ஜூன், 1946 அன்று இந்தியக் குடியரசுத் தலைவரும், பேராசிரியரும், தத்துவஞானியுமான சர்வபள்ளி இராதாகிருஷ்ணன் அவர்களால் துவக்கி வைக்கப்பட்டது. இந்தியாவின் தமிழ்நாடு மாநிலத்திலுள்ள, சென்னை மாவட்டத்தின் மயிலாப்பூரில் இக்கல்லூரி 20 ஏக்கர் (81,000 ச.மீ.) பரப்பளவில் அமைந்துள்ளது. தன்னாட்சி தகுதியுடன் இருபாலர் பயிலும் பெற்ற கலை மற்றும் அறிவியல் கல்லூரி ஆகும். இக்கல்லூரி, ஸ்ரீராமகிருஷ்ண மடத்தின் மூலம் நடத்தப்படும் கல்லூரி.
# இராமகிருஷ்ணா மிஷன் விவேகானந்தா கல்லூரி

## பழைய மாணவர்களில் சில முக்கியமானவர்கள்

- இ.எஸ்.எல். நரசிம்மன் - சட்டீஸ்கர் ஆளுநர்.
- வெங்கடசாமி உச்ச நீதிமன்ற நீதிபதி ஒய்வு
- ஒய்.வி. ரெட்டி - ஆளுநர் -இந்திய ரிசர்வ் வங்கி
- துரை- இ.கா.ப. -முன்னாள் சென்னை மாநகர காவல்துறை ஆணையர்.
- ஆர். நடராஜன் -இ.கா.ப-முன்னாள் சென்னை மாநகர காவல்துறை ஆணையர், தமிழ்நாடு மாநில மனித உரிமை ஆணைய உறுப்பினர், தமிழ்நாடு சிறைத் துறை தலைவர்.
- அல்லாடி கிருஷ்ணமூர்த்தி - கணிதவியளாளர்
- எம்.ஏ.எம். இராமசாமி - தொழிலதிபர்
- சுகி சிவம் - ஆன்மீக இலக்கியவாதி மற்றும் சொற்பொழிவாளர்.
- சோ ராமசாமி - தமிழ்த் திரைப்பட நகைச்சுவைக் கலைஞர், பத்திரிகையாளர், நாடாளுமன்ற மேலவை உறுப்பினர், அரசியல் விமர்சகர்.
- ஜெய்சங்கர்- தமிழ் திரைப்படக் கலைஞர்
- அரிஷ் ராகவேந்தர் - திரைப்பட பின்னணிப் பாடகர் (தமிழ்,தெலுங்கு)
- உன்னிகிருஷ்ணன் - திரைப்பட பின்னணிப் படகர் (தமிழ், தெலுங்கு, மலையாளம் இன்னும் பல)
- கிரேசி மோகன் - நாடக ஆசிரியர், கதாசிரியர், திரைப்பட உரையாசிரியர்.
- என். விஜய் சிவா, கர்நாடக இசைப் பாடகர்
- சஞ்சய் சுப்ரமணியன், கர்நாடக இசைப் பாடகர்
- கிருஷ்ணமாச்சாரி ஸ்ரீகாந்த் - முன்னாள் மரப்பந்தாட்டக்காரர். (former cricketer).
- லட்சுமன் சிவராமகிருஷ்ணன் -முன்னாள் மரப்பந்தாட்டக்காரர்
- டபுள்யூ.வீ. இராமன்- முன்னாள் மரப்பந்தாட்டக்காரர் (இடக்கை).
- விவேக் ரஸ்தான் - முன்னாள் மரப்பந்தாட்டக்காரர்
- லட்சுமிபதி பாலாஜி - நடப்பு மரப்பந்தாட்டக்காரர்
- ஏமங் பதானி - நடப்பு மரப்பந்தாட்டக்காரர்
- ஆர்.சி. வசந்தகுமார் - நடப்பு மரப்பந்தாட்டக்காரர்
- சீநிவாசா வெங்கட்ராகவன் ,முன்னாள் மரப்பந்தாட்டக்காரர் & நடுவர்.
- ரமேஷ் கிருஷ்ணன் வரிப்பந்தாட்டம்
- ரவிக்குமார் - சதுரங்கம் ஆட்டக்காரர்
# போர்பந்தர்

**போர்பந்தர்** (Porbandar-குஜராத்தி: પોરબંદર-) என்பது இந்தியாவின் குஜராத் மாநிலத்தின் போர்பந்தர் மாவட்டத்தின் நிர்வாகத் தலைநகரம் மற்றும் துறைமுக நகரமாகும். இந்தியாவின் தேசத் தந்தையாக போற்றப்படும் மகாத்மா காந்தி பிறந்த நகரம் (ஊர்) இதுவென அனைவராலும் அறியப்படுகின்ற நகரமாகும். குஜராத் மாநிலத்தின் முக்கிய மாவட்டமான போர்பந்தர் மாவட்டத்தின் முக்கிய நகரமாகும்.
# போர்பந்தர்

## நகரம்

போர்பந்தர் எனும் பெயர் இரு வாரத்தைகளின் கூட்டு சொல்லாக வந்தது. போரை என்னும் சொல் தேவதையையும் மற்றும் பந்தர் என்னும் சொல் துறைமுகம் என்று பொருளைக்குறிக்கும் சொற்களை கொண்டு உருவானது ஆகும். மேற்கு இந்தியாவில் அனைத்து காலநிலைகளுக்கும் ஏற்றவாறு அமைந்திருக்கும் துறைமுக நகரமான இந்நகரம் 1,50,000 மக்கள் தொகையை 2001 மக்கள்தொகை கணக்கெடுப்பின்படி கொண்டாதாகும். காந்தி பிறந்த நகராமான இந்நகரம் அவரின் நினைவைப் போற்றும் வகையில் விளங்குகின்றது. விமானத் தளம் மற்றும் தொடர்வண்டி நிலையத்துடன் கூடிய மிகச்சிறந்த சுற்றுலாத் தளமாக தற்பொழுது இந்நகரம் தோற்றமளிக்கின்றது. ஆழமான துறைமுக கட்டுமானம் 20 நூற்றாண்டின் கால் இறுதியில் கட்டி முடிக்கப்பட்டது.
# போர்பந்தர்

## நகரம்

### முக்கியத்துவம் வாய்ந்த இடங்கள்

மாநிலத்தின் புதிய வரைபடம்]]  
- கீர்த்தி ஆலயம் (கீர்த்தி மந்திர்- மகாத்மா கந்தியின் பிறப்பிடம்)
- சுதாமா ஆலயம் (சுதாமா மந்திர்)
- பாரத் ஆலயம்
- கீதா ஆலயம்
- காயத்ரி ஆலயம்
- ராம் தூன் ஆலயம்
- ரொகாதியா அனுமன் கோவில்
- சண்டிபாணி வித்யாநிக்கேதன்
- பறவைகள் சரணாலயம்
- ரானா பாபுவின் மாளிகை (மகால்)
- சௌபதி
- சத்யநாரயணனின் ஆலயம்
- கமலா நேரு பூங்கா
- சாய் பாபா தேசிய நெடுஞ்சாலையில் அமைந்துள்ள தத் சாய் ஆலயம் ஒவ்வொரு வியாழன் அன்றும் மக்கள கூட்டம் அலைமோதும் இடமாக, அவ்விடத்தில் வழங்கும் பிரசாதமாக வழங்கப்படும் கிச்சடி ம்ற்றும் காய்கறிகளுக்காக மக்கள் காத்திருந்து பெறுகின்றனர்.
- ஸ்ரீ அரி ஆலயம்
- மேனி வண்டிஸ் (சமூக நல மையம்)
- நேரு கோளரங்கம்
- தாரா ஆலயம் - *தாரா* குஜராத் மக்களின் விண்மீன். இவ்விடத்தில் இரண்டு கோளரங்கங்கள் ஜவஹர்லால் நேருவால் துவக்கி வைக்கப்பட்டது ஆகும். நுழைவு கட்ணமாக 10 நிமிட நேரத்திற்கு பெரியவர்களுக்கு 5 ரூபாயும் சிறிவர்களுக்கு 2 ரூபாயும் வசூலிக்கப்படுகின்றது.
- சுவாமிநாராயண் ஆலயம்
# தாட்டு

**தாட்டு** என்பது இந்துத்தானி இசையிலுள்ள மேளங்களைக் குறிக்கும். தாட்டுகள் எப்பொழுதும் ஏழு சுரங்களைக் கொண்டே வரும். இதுவே, இராகங்களை வகைப்படுத்த உதவுகின்றது.
# தாட்டு

## இந்துத்தானி தாட்டுகள்

- பிலாவால்
- கமசம் (கமஜ்)
- கபி
- அசாவாரி
- பைரவி
- பைரவம் (பைரவ்)
- கல்யான்
- மார்வம் (மார்வா)
- பூர்வி
- தோடி
# தாட்டு

## இந்துத்தானி தாட்டுகள்

### இணையான கர்நாடக மேளங்கள்

| இந்துத்தானி தாட்டுகள் | கர்நாடக மேளங்கள் |  |
| --- | --- | --- |
| பிலாவால் | தீரசங்கராபரணம் |  |
| கமசம் | ஹரிகாம்போஜி |  |
| கபி | கரகரப்பிரியா |  |
| அசாவாரி | நடபைரவி |  |
| பைரவி | ஹனுமத்தோடி |  |
| பைரவம் | ராகவர்த்தனி |  |
| கல்யான் | மேசகல்யாணி |  |
| மார்வம் | கமனாச்ரம |  |
| பூர்வி | காமவர்த்தனி |  |
| தோடி | சுவர்ணாங்கி | } |
# தாட்டு

## இந்துத்தானி தாட்டுகள்

### இணையான மேற்கத்திய மேளங்கள்

| இந்துத்தானி தாட்டுகள் | மேற்கத்திய மேளங்கள் |  |
| --- | --- | --- |
| பிலாவால் | அயோனியன் (Ionian) |  |
| கமசம் | மீக்சொலிடியன் (Mixolydian) |  |
| கபி | தோரியன் (Dorian) |  |
| அசாவாரி | எயோலியன் (Aeolian) |  |
| பைரவி | பிரிசியன் (Phrygian) |  |
| பைரவம் | - |  |
| கல்யான் | இலிடியன் (Lydian) |  |
| மார்வம் | - |  |
| பூர்வி | - |  |
| தோடி | - | } |
# கிதார் வகைகள்

**கிதார் வகைகள்:**  
- செம்மிசை கிதார் (Classical guitar)
- செழுமிசை கிதார் (Folk guitar)
- மின் கிதார் (Electric guitar)
- பரோக்கு கிதார் (Baroque guitar)
- போர்த்துகீசிய கிதார் (Portuguese guitar)
- பிளமேன்கோ கிதார் (Flamenco guitar)
- மீளொலி கிதார் (Resonator guitar)
- மேற்கத்திய மறுமலர்ச்சி கிதார் (Renaissance guitar)
- விகுவேளம் (Vihuela)
# பரவலாக்கம்

**பரவலாக்கம்** அல்லது **பல்முனைப்படுத்தல்** என்பது முடிவு செய்தலை ஒர் அதிகார மையத்தில் குவியப்படுத்தாமல், ஒரு நிறுவனத்தின் பல முனைகளில் செயற்படுத்தல் ஆகும். பல சூழ்நிலைகளில் பரவலாக்கம் என்ற கருத்துரு பயன்படுகிறது. அரசியல், வணிக நிறுவன நிர்வாகம், எதிர்ப்புப் போராட்ட ஒழுங்கமைப்பு, நுட்ப ஒருங்கியங்கள் என பல இடங்களில் பரவலாக்கம் பயன்படுகிறது. பரவலாக்கத்துக்கு ஒரு சிறந்த எடுத்துக்காட்டு இணையம் ஆகும். இணையம் ஒரு சில கணினிகள் செயலிழந்தாலும், தொடர்ந்து செயற்படும் வண்ணம் பரவலாக்கி கட்டமைக்கப்பட்டது.
# தமன்னா பாட்டியா

**தமன்னா பாட்டியா** (பிறப்பு 21 திசம்பர் 1989) ஓர் இந்திய நடிகை ஆவார், இவர் பெரும்பான்மையாக தெலுங்கு, தமிழ் மற்றும் இந்தி ஆகிய மொழித் திரைப்படங்களில் நடிக்கிறார். 89 படங்களில் நடித்துள்ள இவர், பல விருதுகளை வென்றுள்ளார், இதில் மூன்று சந்தோஷம் திரைப்பட விருதுகள், இரண்டு சைமா விருதுகள் மற்றும் கலைமாமணி விருது ஆகியவை அடங்கும்.
# தமன்னா பாட்டியா

## ஆரம்பகால வாழ்க்கை

தமன்னா பாட்டியா டிசம்பர் 21, 1989 அன்று பம்பாயில் (இப்போது மும்பை) பிறந்தார். இவரது பெற்றோர் சந்தோஷ் மற்றும் ரஜினி பாட்டியா. இவருக்கு ஆனந்த் பாட்டியா என்ற ஒரு அண்ணன் உள்ளார். இவர் சிந்தி இந்து வம்சத்தைச் சேர்ந்தவர் மற்றும் மேனகாஜி கூப்பர் எஜுகேஷன் டிரஸ்ட் பள்ளியில் பள்ளிப்படிப்பை முடித்தார். இவர் 13 வயதில் நடிப்புக் கலையைப் பயிலத் தொடங்கினார் மற்றும் ஒரு வருடம் பிருத்வி தியேட்டரில் சேர்ந்து, மேடை நிகழ்ச்சிகளில் பங்கேற்றார்.